Ադրիանա Կուչերովա

Ադրիանա Կուչերովա (, ), սլովակ օպերային երգչուհի (սոպրանո)։

Կենսագրություն 
Ադրիանա Կուչերովան ծնվել է երաժշտության հետ կապ չունեցող ընտանիքում։ Նրա հայրը տեխնիկ է, մայրը՝ տնտեսագետ։ Այնուամենայնիվ, երգչուհու խոսքերով, նա իր երգեցողական տաղանդը ժառանգել է հորից, որը միշտ էլ լավ է երգել։

Երգել սկսել է չորս տարեկանից։ Ադրիանայի երաժշտական ​​հետաքրքրությունների ոլորտը եղել է հանրամատչելի երաժշտությունը։ Իր իսկ խոստովանությամբ՝ նա առաջին օպերային ներկայացմանը մասնակցել է միայն 21 տարեկանում, սովորել է Բանսկա Բիստրիցայի Մատեյ Բելի համալսարանի մանկավարժության ֆակուլտետում։ Նա ուսումը շարունակել է Բրատիսլավայի բարձրագույն երաժշտության դպրոցում, Լիոնի կոնսերվատորիայում և Բրատիսլավայի երաժշտության ու դրամայի համալսարանում։ 

2005 թվականին Ադրիանան Բրատիսլավայում ընդունվել է Սլովակիայի ազգային թատրոնի խումբ։

2006 թվականի Ռավեննայի փառատոնում Ադրիանան կատարել է Մոցարտի «Vesperae solemnes de confessore»-ը և «Exsultate, jubilate»-ը, որը երաժշտավարել է Ռիկարդո Մուտին։ Նույն թվականին Զալցբուրգի փառատոնում նա կատարել է «Երևակայական այգեպանուհի» օպերայից Սերպետտայի հատվածը, որի դիրիժորն է եղել Այվոր Բոլթոնը։ Ավելի ուշ նա դեբյուտել է Լա Սկալա թատրոնում` Դիդոնե և Էնեաս օպերայում։ Շարունակելով իր համագործակցությունը Միլանի հանրահայտ թատրոնի հետ՝ Ադրիանան հայտնի է դարձել՝ Դանիել Բարենբոյմի ղեկավարությամբ կատարելով «Կարմենի» բեմադրությունից մի հատված, որը նկարահանվել է 2009 թվականին հեռուստատեսության և կինոթատրոնների համար։

Ադրիանան հանդես է եկել Opera de Bastille Paris, Santa Cecilia Rome, «Ֆլորենցիայի երաժշտական մայիս», Teatro Carlo Felice Genova, «Ան դեր Վին», Houston Grand Opera, Dallas Opera, Glyndebourne Festival & Touring Opera, Salzburg Mozart Wochen, Զալցբուրգի փառատոն, Ravenna Festival թատրոնների և փառատոների բեմերում, ինչպես նաև համագործակցել է այնպիսի դիրիժորների հետ, ինչպիսին են Դանիել Բարենբոյմը և Վլադիմիր Յուրովսկին։

Ադրիանայի սիրած կոմպոզիտորը եղել է Մոցարտը, իսկ սիրած հատվածը` «Իդոմենեոս» օպերայից Իլիայի դերերգը։

Ըստ երգչուհու հայտարարության՝ իր վառ տեսքն իր վրա անտեղի ուշադրություն է գրավում, ինչը խանգարում է նրա մասնագիտական ​​կարիերային և խանդ է առաջացնում ոչ այնքան գործընկերների կողմից, որքան կին ռեժիսորների, որոնք փորձում են նրա երգացանկը տեղափոխել ավելի քիչ նշանակալի դերերի տարածք։

Ընտանիք 
 Երկվորյակ քույր՝ Իվոնա,
 Փաստացի ամուսին՝ Մարտին Դրլիչկա,
 Որդին՝ Յոնաշը (ծնվել է 2014 թվականին)։

Մրցանակներ և անվանակարգեր 
 2001 թվական` Համբուրգում երիտասարդ կատարողների միջազգային մրցույթի դափնեկիր, 
 2002 թվական` International Summer Academy Prague-Vienna-Budapest-ի դափնեկիր,
 2005 թվական` Առաջին մրցանակ, ինչպես նաև հանդիսատեսի մրցանակ` Վիեննայի Hans Gabor Belvedere միջազգային մրցույթում,
 2005 թվական` մրցանակ Գ. Գյուլբենկյան հիմնադրամի և Միլանի Լա Սկալա թատրոնի կողմից։

CD 
Ադրիանայի մասնակցությամբ վերջին CD-ին ձայնագրվել է Գուստավ Մալերի երկրորդ սիմֆոնիան, որն ուղեկցվել է Լոնդոնի ֆիլհարմոնիկ նվագախմբի (դիրիժորը եղել է Վլադիմիր Յուրովսկին) և Անտոնին Դվորժակի Love songs-ը՝  Thymos քառյակի և Քրիստոֆ Էշենբախի դաշնամուրի նվագակցությամբ։

Ծանոթագրություններ

Արտաքին հղումներ 
 
 Ադրիանա Կուչերովա  Սլովակիայի ազգային թատրոնի կայքում
 Adriana Kucerova, Filip Tuma:

Սոպրանոներ
Երաժիշտներ այբբենական կարգով
Սլովակ օպերային երգչուհիներ
21-րդ դարի օպերային երգիչներ